**7**

Na podlagi 13. člena Zakona o javnih skladih (Uradni list RS, št. 77/08, 8/10 – ZSKZ-B, [61/20](https://www.iusinfo.si/zakonodaja/rs-61-897-2020) – ZDLGPE in 206/21 - ZDUPŠOP), 8. člena Odloka o ustanovitvi Javnega sklada malega gospodarstva Goriške (Uradne objave – časopis OKO, št. 14/03 in Uradni list RS, št. 21/16) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_ sprejel naslednji

S K L E P

1.

Mestni svet Mestne občine Nova Gorica na podlagi stališča Nadzornega sveta Javnega sklada malega gospodarstva Goriške, sprejetega na njegovi 11. redni seji dne 11. 3. 2025, sprejme »Letno poročilo Javnega sklada malega gospodarstva Goriške za leto 2024«.

2.

Presežek prihodkov nad odhodki v letu 2024 v višini 406.654,22 EUR se na predlog Nadzornega sveta Javnega sklada malega gospodarstva Goriške porabi za pokritje presežka odhodkov nad prihodki iz preteklih let.

3.

Mestni svet Mestne občine Nova Gorica na podlagi stališča Nadzornega sveta Javnega sklada malega gospodarstva Goriške, sprejetega na njegovi 11. redni seji dne 11. 3. 2025, sprejme »Poslovni in finančni načrt Javnega sklada malega gospodarstva Goriške za leto 2025«.

4.

Mestni svet Mestne občine Nova Gorica potrjuje vplačila sredstev za delovanje Javnega sklada malega gospodarstva v višini 228.700,00 EUR v letu 2025, sorazmerno z namenskim premoženjem, vpisanim v sodni register, pri čemer znesek za posamezno občino znaša:

|  |  |
| --- | --- |
| Mestna občina Nova Gorica | 122.082,03 EUR |
| Občina Brda | 21.341,90 EUR |
| Občina Kanal ob Soči | 23.034,04 EUR |
| Občina Miren-Kostanjevica | 19.216,61 EUR |
| Občina Šempeter-Vrtojba | 26.502,61 EUR |
| Občina Renče-Vogrsko | 16.522,81 EUR |

5.

Ta sklep velja takoj.

Številka: 410-0007/2023

Nova Gorica, dne

 Samo Turel

 ŽUPAN

Številka: 410-0007/2023

Nova Gorica, dne 12. marca 2025

O B R A Z L O Ž I T E V

Javni sklad malega gospodarstva Goriške je ustanovljen z namenom izboljšanja dostopa do finančnih sredstev za različne razvojne projekte mikro, malih in srednjih podjetij ter kmetijskih gospodarstev. Pomembnejši pravni podlagi za delovanje Javnega sklada malega gospodarstva Goriške sta:

* Zakon o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP) in
* Odlok o ustanovitvi Javnega sklada malega gospodarstva Goriške (Uradne objave – časopis OKO, št. 14/03 in Uradni list RS, št. 21/16).

Javni sklad malega gospodarstva Goriške letno objavlja razpise za ugodna brezobrestna posojila gospodarskim družbam, podjetnikom in kmetom z območja občin ustanoviteljic. Pogoj za objavo razpisov je sprejetje Letnega poročila za preteklo leto in sprejetje Poslovnega in finančnega načrta za tekoče leto s strani mestnega in občinskih svetov občin ustanoviteljic.

Sklad je v letu 2024 objavil tri razpise neposrednih posojil v skupni vrednosti 2.000.000 EUR, in sicer:

* razpis dolgoročnih investicijskih posojil za pospeševanje razvoja gospodarstva v višini 750.000 EUR,
* razpis dolgoročnih posojil za podporo gospodarstva v višini 750.000 EUR,
* razpis dolgoročnih posojil za pospeševanje razvoja kmetijstva v višini 500.000 EUR.

V letu 2024 je Javni sklad malega gospodarstva Goriške izvajal tudi razpise, objavljene v letu 2023. Skupna višina danih posojil v letu 2024 znaša 1.718.400 EUR

Podrobnejše analize rezultatov razpisov so predstavljene v Letnemu poročilu Javnega sklada malega gospodarstva Goriške za leto 2024.

V letu 2025 Javni sklad malega gospodarstva Goriške načrtuje objavo novih razpisov v skupni višini 2.000.000 EUR; od tega bo 500.000 EUR namenjeno razpisu za kmetijstvo in 1.500.000 EUR razpisoma s področja gospodarstva. V tekočem letu pričakujemo vračila danih posojil v višini 1.700.000 EUR. Ocenjujemo, da bodo vračila posojil nižja od danih posojil.

Javni sklad malega gospodarstva Goriške ni zadolžen in se tudi v letu 2025 ne bo zadolževal.

Za delovanje Javnega sklada malega gospodarstva Goriške je v letu 2025 planiranih 228.700,00 EUR, pri čemer znaša delež Mestne občine Nova Gorica 122.082,03 EUR.

Občinam ustanoviteljicam bo po sprejetju Poslovnega in finančnega načrta za leto 2025 v podpis poslana pogodba o sofinanciranju delovanja Javnega sklada malega gospodarstva Goriške za leto 2025.

Nadzorni svet Javnega sklada malega gospodarstva Goriške je na svoji 11. redni seji dne 11. 3. 2025 obravnaval »Letno poročilo Javnega sklada malega gospodarstva Goriške za leto 2024« in »Poslovni in finančni načrt Javnega sklada malega gospodarstva Goriške za leto 2025« in skladno z 11. členom Odloka o ustanovitvi Javnega sklada malega gospodarstva Goriške pripravil poročilo, v katerem je do obeh navedenih dokumentov zavzel pozitivno stališče.

Pristojnosti Mestnega sveta za sprejem predlaganega sklepa so določene v 13. in 40. členu Zakona o javnih skladih, 8. in 30. členu Odloka o ustanovitvi Javnega sklada malega gospodarstva Goriške ter 19. členu Statuta Mestne občine Nova Gorica.

**Mestnemu svetu Mestne občine Nova Gorica predlagamo, da predloženi sklep obravnava in sprejme.**

Samo Turel

 ŽUPAN

Pripravila:

mag. Iris Podobnik, direktorica JSMGG

Priloge:

* Letno poročilo Javnega sklada malega gospodarstva Goriške za leto 2024, Nova Gorica, februar 2025,
* Poslovni in finančni načrt Javnega sklada malega gospodarstva Goriške za leto 2025, Nova Gorica, januar 2025,
* Sklep št. 014-1/2022-48 z dne 11. 3. 2025 in poročilo z dne 11. 3. 2025 Nadzornega sveta o stališču do Letnega poročila Javnega sklada malega gospodarstva Goriške za leto 2024 in Poslovnega in finančnega načrta Javnega sklada malega gospodarstva Goriške za leto 2025.